kardosdrur/scandi-wiki huggingface dataset:
Jens Stage

Jens Dalsgaard Stage (født 8. november 1996) er en dansk fodboldspiller, der spiller for den tyske bundesligaklub Werder Bremen. Han har tidligere spillet for blandte andre AGF og for F.C. København. 

Stage er en alsidig spiller, der oprindeligt var midtbanespiller, men siden også er benyttet som back, midterforsvar, kantspiller, angriber og målmand.

Klubkarriere 
Stage spillede som helt ung i ASA og IF Lyseng, inden han kom til den lidt større klub, Brabrand IF. Her fik han som blot 16-årig debut på klubbens førstehold i 2. division den 3. november 2013 og spillede efterfølgende flere kampe på holdet.

AGF 
I efteråret 2015 fik han mulighed for at træne med AGF's førstehold og gjorde det så godt, at han i den følgende vinterpause fik kontrakt med klubben. Han fik sin førsteholdsdebut for klubben, da han blev skiftet ind i slutningen af kampen mod FC Midtjylland 8. maj 2016.

Han fik efterhånden mere og mere spilletid, og under David Nielsen fik han så meget tillid, at han i 2018 vikarierede som anfører, når Pierre Kanstrup ikke spillede.

FC København 
I sommeren 2019 skiftede han til F.C. København i det, der blev betegnet som en rekordhandel mellem to danske klubber. Han skrev under på en aftale gældende frem til sommeren 2024.

I weekenden i uge 28 2019 blev Jens Stages lejlighed i Aarhus udsat for hærværk og brandstiftelse. En genstand er blevet kastet ind gennem et vindue og skulle ifølge AGF være årsagen til en "mindre brandskade". F.C. København tager på sin hjemmeside afstand til hærværket. AGF har tilbudt Østjyllands Politi, der har påbegyndt en efterforskning af sagen, sin hjælp. Ifølge DR er der ikke sket større skade i lejligheden, da ilden kort efter at være antændt gik ud igen. AGF's direktør Jacob Nielsen udtaler på AGF's hjemmeside, at hvis gerningsmændene "bliver identificeret, og det viser sig, at gerningsmændene har forbindelse til nogle af vores fans, så vil de - udover en civil dom - få livslang karantæne til alle AGF's kampe".

Debuten for F.C. København kom den 14. juli 2019 i en 2-3-sejr ude over Odense Boldklub i Superligaen, hvor han blev skiftet ind efter 69 minutter som erstatning for Robert Skov. Han var også indskifter i sin anden kamp for F.C. København, inden han i sin efterfølgende kamp ude mod AC Horsens startede inde for første kamp og spillede de første 79 minutter.

Han fik sin debut i gruppespillet af UEFA Europa League den 19. september 2019 i en 1-0-sejr over schweiziske FC Lugano. 

Han blev i juli 2022 solgt til Werder Bremen.

Werder Bremen

Landsholdskarriere 
Han har spillet tre kampe på U/18-landsholdet i 2014, og i august 2018 blev han for første gang udtaget til U/21-landsholdstruppen.

Han blev desuden udtaget til U/21 EM-slutrunden i 2019, der blev afholdt i Italien og San Marino. Her var han i startopstillingen i 3-1 sejren over Østrig i gruppespillet.

Referencer

Eksterne henvisninger 
 Spillerprofil på agf.dk  

Fodboldspillere fra Danmark
Fodboldspillere fra AGF
Fodboldspillere fra FC København
Fodboldspillere fra Werder Bremen
Medemblik

Medemblik er en kommune og en by i Holland, i provinsen Noord-Holland og regionen Vestfriesland, på vestsiden af Zuiderzee. Det ligger umiddelbart syd for den tidligere kommune Wieringermeer.

Ekstern henvisning 

Kommuner i Nordholland
Byer i Nord-Holland
Sejlsport under sommer-OL 2016 – Laser Radial

Sejladsen i Laser Radial jolle under Sommer-OL 2016 fandt sted i perioden 8. august - 15. august 2016.

Medaljefordeling

Turneringsformat 
Der var kvalificeret 37 nationer til konkurrencen, der blev afviklet med ti indledende sejladser efterfulgt af en medaljesejlads for de ti bedst placerede både.

Tidsplan 
Nedenstående tabel viser tidsplanen for afvikling af konkurrencen:

Resultater 

Bemærkninger til sejladserne:
 1. sejlads: Den litauiske båd, der var blevet nummer to i sejladsen, blev efterfølgende diskvalificeret for tyvstart og fik tildelt 38 points i stedet for de points de 2 hun ellers havde opnået. Den kroatiske båd blev diskvalificeret og fik ligeledes tildelt 38 points.
 2. sejlads: Den kinesiske båd, der var blevet nummer fire i sejladsen, blev efterfølgende diskvalificeret på baggrund af en protest fra den amerikanske båd, hvor den kinesiske båd ikke var gået af vejen. Kina fik således 38 points i stedet for fire. 
 3. sejlads: Den danske båd, der var blevet nummer fem i sejladsen, blev efterfølgende diskvalificeret på baggrund af en protest fra den kroatiske båd på grund af spærring ved starten. I forbindelse med starten blev den finske båd påsejlet af den brasilianske båd og knækkede roret og kunne derfor ikke sejle sejladsen. Den finske blev efterfølgende tildelt 8,6 points for denne sejlads.
 5. sejlads: Bådene fra Algeriet og Caymanøerne fuldførte ikke sejladsen og fik derfor tildelt 38 points. 
 6. sejlads: Bådene fra Algeriet og Caymanøerne fuldførte ikke sejladsen og fik derfor tildelt 38 points.
 7. sejlads: Den kroatiske båd fuldførte ikke sejladsen og fik derfor tildelt 38 points. Den kinesiske båd blev diskvalificeret fra en niendeplads efter en protest fra den amerikanske båd, da den kinesiske båd ikke gik af vejen på den sidste strækning før mål. 
 8. sejlads: Båden fra Algeriet stillede ikke til start og fik derfor tildelt 38 points. Den kinesiske båd blev diskvalificeret og tildelt 38 points for en fejl i starten. 
 9. sejlads: Båden fra Algeriet stillede ikke til start og fik derfor tildelt 38 points. Bådene fra Singapore og Thailand tyvstartede og blev derfor diskvalificeret og tildelt 38 points. 
 10. sejlads: Båden fra Algeriet stillede ikke til start og fik derfor tildelt 38 points.
 Medalje sejlads: De 10 bedst placerede både efter de første 10 sejladser mødtes i medaljesejladsen. Bådene fra Sverige og USA fik en tillægsstraf på 2 points for mindre fejl med deres udstyr.

Referencer

Eksterne henvisninger 
 http://jsaf-osc.jp/_userdata/2016_RioOlympic_qualification_system.pdf  
 http://doc.rero.ch/record/256687/files/Olympic_Sport_Explanatory_Guide_Sailing.pdf 
 http://www.sailing.org/olympics/rio2016/qualification/sailors.php#.V4muojPr0s0  
 http://www.sailing.org/tools/documents/201506Rio2016QualificationSystemFINALSailingEN-%5B18947%5D.pdf

Laser Radial
Peter Ludlow

Peter Ludlow (født 16. januar 1957) er en amerikansk filosof, der er bedst kendt for sit arbejde inden for sprogfilosofi og juridisk informatik.

Han er især kendt for sit tværfaglige arbejde om forholdet mellem lingvistik og filosofi, især det filosofiske fundament for Noam Chomskys generative lingvistik og grundlaget for teorien om mening i sproglig semantik. Han har arbejdet med anvendelser af analytisk sprogfilosofi inden erkendelsesteori, metafysik og logik.

Ludlow er også kendt for sit arbejde med konceptuelle spørgsmål i cyberspace, såsom juridiske spørgsmål vedrørende cyberspace, herunder lovgivning, udøvelse af autoritet og kontrol af webbaserede spil og andre virtuelle fællesskaber. Han har også skrevet om "hacktivist" kultur og relaterede fænomener som Wikileaks.

Ludlow tog sin ph.d. i filosofi ved Columbia University i 1985, med Charles Parsons som vejleder. Han er også en tidligere student af Noam Chomsky. Han har været lektor ved State University of New York at Stony Brook og professor i filosofi ved University of Michigan, University of Toronto og Northwestern University, hvor han var John Evans-professor i moralsk og intellektuell filosofi.

Bibliografi 
 High Noon on the Electronic Frontier (1996) 
 Semantics, Tense, and Time: an Essay in the Metaphysics of Natural Language (1999) 
 Crypto Anarchy, Cyberstates, and Pirate Utopias (2001) 
 The Second Life Herald: The Virtual Tabloid that Witnessed the Dawn of the Metaverse (2009) 
 Our Future in Virtual Worlds (2010) ASIN: B0044XV80U
 The Philosophy of Generative Linguistics (2010)

Kilder 

Filosoffer fra USA
Sprogvidenskabsfolk fra USA
Jarlinson Pantano

Jarlinson Pantano Gómez (født 19. november 1988) er en tidligere colombiansk cykelrytter.

Han stoppede karrieren efter at være testet positiv for EPO i 2019.

Resultater

Grand Tour resultater i den generelle klassifikation 

WD = Gennemførte ikke; I gang = IP

Andre store etapekunkurrencer

Referencer

Eksterne henvisninger 

 

Mandlige cykelryttere fra Colombia
Cykelryttere ved sommer-OL 2016
Deltagere for Colombia ved sommer-OL 2016
Thibaut Pinot

Thibaut Pinot (født 29. maj 1990 i Mélisey, Haute-Saône) er en  fransk forhenværende cykelrytter, der kørte for  i alle sine år som professionel.  Han endte på en tredieplads i den generelle klassifikation i Tour de France 2014 og vandt konkurrencen om den hvide ungdomstrøje.

Resultater

Grand Tour resultater i den generelle klassifikation 

WD = Gennemførte ikke; IP = I gang

Andre store etapekunkurrencer

Referencer

Eksterne henvisninger 

Mandlige cykelryttere fra Frankrig
Jobsamtale

En jobsamtale er den seance hvor potentielle jobkandidater undersøges med henblik på hvorvidt de passer ind i en given stilling. Forud for jobsamtalen kommer ofte en ansøgning og en kandidats CV. Det betyder at dem som afholder jobsamtalen screener ansøgerne i forhold til dette. På baggrund heraf indkaldes der typisk 4-8 personer til jobsamtale. I særlige brancher kan antallet dog være mindre, idet det afhænger af antallet af potentielle ansøgere. Jobinterviewere stiller ofte en kombination af personlige og faglige spørgsmål til kandidaten. Ligeledes bruger jobinterviewere ofte forskellige forhørsteknikker, ligesom de bruger personlighedstests, og intelligenstests. Et nyere dansk ph.d.-projekt, af Lars Lundmann, har rejst alvorlige spørgsmål ved den traditionelle form for jobsamtale, idet den oftest finder sted i en komplet anden situation end der hvor det potentielle job skal udføres. På samme måde har jobinterviewere ofte en række bias.

Noter 

Arbejdsmarkedet
Nero (flertydig)

Nero har flere betydninger:
 Nero − romersk kejser 54-68
 Nero-befalingen − en ordre udsendt af Adolf Hitler den 19. marts 1945
 Nero Wolfe − en fiktiv detektiv skabt af Rex Stout
 Nero AG − et tysk softwarefirma
 Nerobergbahn − en kabelbane i Wiesbaden, Tyskland
 Neroport − en kontorejendom i Ørestad
 Nero (album) − et Vega-album fra 2013
 Nero (band) − et britisk band
 Nero (computerspil) − et computerspil fra 2003
 Nero (film fra 1909) − en italiensk stumfilm fra 1909
Bonava

Bonava AB er en bygge- og anlægsvirksomhed og boligudvikler fra Sverige. Bonava udvikler og sælger hjem og nabolag til private og investorer i Sverige, Tyskland, Finland, Danmark, Norge, St. Petersborg, Estland og Letland.

Navnet "Bonava" kommer fra det svenske ord “bo”, der symboliserer hjem, og “nav” som er det gamle nordiske ord for samlingspunkt.

Bonava blev i juni 2016 noteret på Nasdaq børsen i Stockholm.

Historie 
 Bonava bygger deres første boliger i 1930'erne.
 I 1997 opkøber NCC SIAB - en virksomhed som udviklede kost-effektive systemer til produktion af parcelhuse og boliger i Sverige og Tyskland.
 I 2009 bliver NCC Housing et selvstændigt forretningsområde i NCC – i dag Bonava. Hovedformålet var at skabe en separat forretningsområde, der fokuserer på boligudvikling.
 I 2016 besluttes det på NCC’s årlige generalforsamling at fordele Bonava til aktionærerne i NCC.
 9. juni 2016 noteres Bonava på Nasdaq børsen i Stockholm.
 Bonava runder 2000 ansatte i Q1 2018

Bonava i Danmark 
I Danmark har Bonava bygget lejligheds- og rækkehusprojekter i mange år, heriblandt Krøyers Plads på Christianshavn, som i 2015 fik MIPIM-prisen for verdens bedste boligbyggeri, og Byhusene på Islands Brygge, der er en moderne fortolkning af Kartoffelrækkerne. Byhusene ligger i Havnevigen og modtog i 2017 Københavns Kommunes præmiering for 'Gode og Smukke Bygninger' opført i 2015 og 2016. Havnevigen er en ny bydel udviklet af Bonava og rummer Københavns første vig. 

I 2015 blev Bonava udnævnt til årets største vækstkomet målt på omsætning af Børsen

Kilder 

Bygge-, konstruktions- og anlægsvirksomheder fra Sverige
UEFA Super Cup 2016

UEFA Super Cup 2015 er den 41. udgave af UEFA Super Cup. Kampen vil blive spillet imellem vinderne af UEFA Champions League 2015-16, Real Madrid, og vinderne af UEFA Europa League 2015-16, Sevilla FC, på Lerkendal Stadion i Norge den 9. august 2016.

Stadion 

Lerkendal Stadion blev udnævnt som vært den 18. september 2014. Det er første gang, at Super Cuppen vil blive spillet i Skandinavien.

Referencer 

http://www.uefa.com/uefasupercup/news/newsid=2271194.html

UEFA Super Cup
Bornholms Forsvarsmuseum

Bornholms Forsvarsmuseum er et historisk museum i Rønne på Bornholm, der beskæftiger sig med Bornholms forsvars- og militærhistorie. Museet findes i Kastellet og i bygningerne omkring det. Allerede i 1975 blev der lavet en udstilling i Kastellet, året inden det blev nedlagt som militært magasin. I 1980 blev museet etableret.

Udstilling 

Museet rummer især en stor udstilling om Bornholms besættelse, først af Nazityskland, og den efterfølgende sovjetiske besættelse. Museet har også skiftende særudstillinger samt militære køretøjer, som bl.a. en M24 Chaffee kampvogn. Udstillingen rummer også en afdeling om øens forsvar fra middelalderen frem til besættelsen, og fra befrielsen frem til nu. Udstillingen består bl.a. af våben, uniformer og faner.

Referencer

Eksterne henvisninger 
Bornholms Forsvarsmuseum

 

Historiske museer i Danmark
Militærmuseer i Danmark
Forsvarsmuseum
Museer etableret i 1980
Gare de Paris-Austerlitz

Gare de Paris-Austerlitz, i daglig tale Gare d'Austerlitz, er en af Paris seks store jernbanestationer. Den er beliggende umiddelbart syd for Seinen, i 13. arrondissement. Oprindeligt hed stationen Gare d'Orléans ved sin åbning 20. sept. 1840. Det er en rebroussementsstation (togene kan ikke køre igennem) med 21 perronspor samt fire underjordiske spor.

Fra stationen afgår vanligvis tog, der skal mod syd, eksempelvis til Madrid, Toulouse og rivieraen. Da TGV Atlantique blev etableret, faldt passagerantalet fra denne station kraftigt, idet TGV Atlantique udgår fra Gare de Paris-Montparnasse.

Stationen betjener endvidere Paris metro linje 5 og linje 10, samt RER linje C.

Banegårdsbygningen er tegnet af arkitekten Pierre-Louis Renaud.

Metrostationer i Paris
13. arrondissement
Jernbanetransport i Paris
Karl-Anthony Towns

Karl-Anthony Towns Jr. (født 15. november 1995) er en dominikansk-amerikansk professionel basketballspiller for Minnesota Timberwolves i National Basketball Association (NBA). 

Han spillede collegebasketball for University of Kentucky. Towns blev udtaget til den Dominikanske Republiks basketballlandsholds olympiske trup som 16-årig, selv om den Dominikanske Republik i sidste ende ikke kvalificerede sig til Sommer-OL 2012. Han blev valgt med det første pick i 2015 NBA draft af Minnesota Timberwolves, og endte sin første sæson med enstemmigt at blive valgt til NBA Rookie of the Year.

Tidlige liv 
Towns blev født i Piscataway, New Jersey med en Afrikansk-Amerikansk far, Karl Towns, Sr. og en Dominikansk mor, Jacqueline Cruz. Han gik på Lake Nelson Seventh-Day Adventist School, han fortsatte sin skolegang på Theodore Schor Middle School efter at være blevet overført fra Our Lady of Fatima School i 2009. På Theodore Schor gentog han syvende klasse for at få et ekstra års udvikling. Towns' far spillede basketball for Monmouth University og trænede basketball i Piscataway Technical High School, hvor den tidligt udviklede Towns trænede med junior varsity team allerede mens han gik i 5. klasse.

High school karriere 

Som freshman på St. Joseph High School førte Towns basketballholdet til et delstatsmesterskab i 2012, hvilket indbragte ham den øverste position i "ESPN 25", en national rangering af high school spillere. Towns førte også sit hold til delstatstitlen i 2013 og 2014. Towns blev som 16-årig udtaget til at spille på den Dominikanske Republiks basketballlandshold. Towns var berettiget til udtagelse baseret på det faktum, at hans mor er fra den Dominikanske Republik. John Calipari, head coach på University of Kentucky og tidligere head coach i NBA, trænede holdet, der sluttede på tredjepladsen i 2011 FIBA Americas Championship og en fjerdeplads i FIBAs kvalifikationsturnering til OL i 2012, blot en placering fra kvalifikationen til basketballturneringen ved 2012 Sommer-OL.

College karriere 
I hans første år brugte Kentucky brugt et unikt "delings-system" som begrænsede spilletiden for alle spillere. Towns leverede i gennemsnit 10,3 points og 6,7 rebounds i 21,1 minutter per kamp. Towns blev i vid udstrækning forventet at blive valgt som i toppen af 2015 NBA draft. I det ene år han læste på Kentucky studerede han kinesiologi, og han håber at blive læge efter hans basketballkarriere. Selvom han forlod Kentucky for NBA, lod han sig indskrive på online-kurser og håber på at opnå sin grad. Han blev udtaget til Second-Team All-American af Associated Press og National Association of Basketball Coaches (NABC) og til Third-Team All-American af Sporting News.

Den 9. april 2015 meldte Towns og hans Kentucky-holdkammerater Andrew Harrison, Aron Harrison, Dakari Johnson, Devin Booker, Trey Lyles og Willie Cauley-Stein alle til 2015 NBA draften.

Professionel karriere

Minnesota Timberwolves (2015–)

Referencer

Eksterne henvisninger 
 

Basketballspillere fra USA
Oldendorf (Holsten)

Oldendorf er en by og kommune i det nordlige Tyskland, beliggende i Amt Itzehoe-Land under Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Oldendorf ligger fem kilometer nordvest for Itzehoe. Vandløbene Bekau og Ottenbütteler Mühlenbach afgrænser kommunen mod vest og nord , og mod syd danner Bundesstraße B5 en del af kommunegrænsen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Jernkirke

En jernkirke er en type kirkelig montagebygning af bølgeblik. De blev udviklet i midten af det 18. århundrede i Storbritannien. Bølgeblik blev for første gang brugt til tag i London i 1829 af Henry Robinson Palmer. Teknologien til at producere bølgeblikken blev efterfølgende forbedret, og for at undgå korrosion blev det galvaniseret med et lag zink, en proces der blev udviklet af Stanislas Sorel i Paris i 1830'erne. Efter 1850 blev der produceret mange typer montagebygninger, heriblandt kirker og kapeller.

"Jernkirken" er i nyere tid også blevet anvendt som slang om motionscentre.

Referencer

Yderligere læsning 

Bygninger, konstruktioner og anlæg
Kirker
Socialdemokratiske Parti (Andorra)

Det Socialdemokratiske Parti (, PS) er et socialdemokratisk politisk parti i Andorra.

Referencer

Eksterne henvisninger 

Andorras politik
Politiske partier
Nekselø Kirke

Nekselø Kirke er en kirke på den 2,2 kilometer lange ø Nekselø. Nekselø kirke er bygget i 1931, og ved dens 80 års jubilæum i 2011 deltog dronning Margrethe i festgudstjenesten. Kirken er tegnet af arkitekten Aage Herløw. Indtil kirken blev bygget, måtte man rejse til Føllenslev Kirke for at komme til gudstjeneste, og øboerne blev også begravet på Sjælland.

Kirke er en enkelt, rektagulær bygning med en lille kortilføjelse mod øst og et portalfremspring med en klokkekvist mod vest. Kirken er opført af cementsten og gule teglsten, men hvidmalet og med røde tagsten. Vinduerne er firkantede.

Med et areal på blot ca. 90 kvadratmeter er det en af Danmarks mindste sognekirker. Så vidt vides, er kun Venø Kirke en anelse mindre.

Referencer

Litteratur 
 "Nekselø Kirke" (Nationalmuseets ”Danmarks Kirker”)

Kirker i Kalundborg Kommune
Kirker i Holbæk Amt
Kirker i Roskilde Stift
Mankeibis

Mankeibis (), ogsa kaldet toppet ibis, er en storkefugl, der lever på Madagaskar.

Noter 
 Avibase - the world bird database

Eksterne henvisninger 

Ibisser
Madagaskars fugle
Parabolflyvning

Parabolflyvning er flyvning i en bane, der svarer til en kasteparabel. Parabolflyvning er en metode til at opnå vægtløshed inden for Jordens atmosfære. Dette opnås ved at lade et fly følge en kasteparablens bane. Ved nedstigningen oplever passagererne i flyet vægtløshed i ca. 20-25 sekunder. Disse flyvninger foretages med en modificeret Airbus A300.

Noter

Eksterne henvisninger 

Rumfart
Juleø-fregatfugl

Juleø-fregatfugl (Fregata andrewsi) er en af de fem arter af fregatfugle. Denne art lever kun på Christmas Island i det Indiske Ocean.

Noter 
 Avibase - the world bird database

Eksterne henvisninger 

Fugle fra Australien
Det Indiske Oceans fugle
Fregatfugle
Jazz (album)

Jazz er det syvende album fra det engelske rock-band Queen. Albummet blev udgivet d. 10. november 1978.

Diskohittet "Don't Stop Me Now" udkom 5. januar 1979. Dengang sangen udkom, blev den ikke godt modtaget, men ses i dag som et af Queen's største hits, kun overgået af "Bohemian Rhapsody", begge sange er skrevet af Freddie Mercury.

"Bicycle Race"/"Fat Bottomed Girls" udkom 13. oktober 1978.

"Mustapha"/"Jealousy" udkom i april 1979.
 Freddie Mercury - Vokal, kor, klaver.
 Brian May - Guitar, kor, klaver.
 Roger Meaddows-Taylor - Trommer, kor.
 John Deacon - Bass.

Spor 

 "Mustapha" - 03:01
 "Fat Bottomed Girls" - 04:16
 "Jealousy" - 03:13
 "Bicycle Race" - 03:01
 "If You Can't Beat Them" - 04:15
 "Let Me Entertain You" - 03:01
 "Dead On Time" - 03:23
 "In Only Seven Days" - 02:30
 "Dreamer's Ball" - 03:30
 "Fun It" - 03:29
 "Leaving Home Ain't Easy" - 03:15
 "Don't Stop Me Now" - 03:29
 "More Of That Jazz" - 04:16

Album fra 1978
Queen-album
Stor fregatfugl

Stor fregatfugl (Fregata minor) er en tropisk fregatfugl.

Noter 
 Avibase - the world bird database

Eksterne henvisninger 

Atlanterhavets fugle
Det Indiske Oceans fugle
Fregatfugle
Stillehavets fugle
Ascension-fregatfugl

Ascension-fregatfugl (Fregata aquila) er en fugleart, der lever på Ascension (Atlanterhavet).

Noter 
 Avibase - the world bird database

Eksterne henvisninger 

Atlanterhavets fugle
Fregatfugle
Ruths Hotel

Ruths Hotel er et femstjernet badehotel beliggende i Gammel Skagen. Det har 54 værelser, samt gourmetrestaurant Okê og wellnessafdeling.

Historie 
I 1904 åbnede Emma og Hans Chr. Ruth badepensionatet "Vesterhus". I 1909 og 1912 blev hotellet udvidet med henholdsvis 12 og 18 værelser.

Grundlæggernes datter og svigersøn Dagmar og Johan Olaf købte i 1917 nabohotellet Strandhotellet Gl. Skagen, og da de også overtog Ruths Hotel, blev de to hoteller lagt sammen. Da Dagmar Ruth døde i 1974, blev de to hoteller igen adskilt. Da forretningsmanden Jørgen Philip-Sørensen købte begge hoteller, blev de igen lagt sammen, så de deles om faciliteterne.

Hotellet blev i 2003 totalrenoveret under ledelse af Skagen-arkitekten Alfred Hansen.

Eksterne henvisninger 

 Ruths Hotels officielle websted

Referencer 

Bygninger, konstruktioner og anlæg i Skagen
Hoteller i Danmark
Etableret i 1904
Sekundærrute 209

Sekundærrute 209 er en rutenummereret landevej på Sjælland.

Ruten strækker sig fra Køge til Præstø.

Rute 209 har en længde på ca. 47 km.

Kilder 

209
Diskometal

Diskometal er en legering, der er blevet brugt til kunstgenstande. Dens præcise sammensætning er ikke kendt, men den består af tin, bly og antimon. Legeringen, der blev opfundet af Just Andersen, er opkaldt efter Diskobugten i Grønland. Diskometal var betydeligt billigere end bronze og i øvrigt også nemmere at arbejde med, hvilket gjorde det muligt at fremstille forholdsvis billige statuetter, vaser og skåle i metallet, der kunne ligne stærkt patineret bronze.

Referencer 

 

Legeringer